Erwin Strittmatter

Erwin Strittmatter (roź. 14. awgusta 1912 w Grodku; wum. 31. januara 1994 w Schulzenhofje) jo był serbsko-nimski spisowaśel, kótaryž jo w nimskej rěcy pisał. 

 Žywjenje 
Wón jo se naroźił ako jadno z pěśo źiśi pjakarja Heinricha Strittmattera a jogo žeńskeje Pauliny Heleny, roź. Kulka. Swójo źiśetstwo jo wón w dolnołužyskich jsach Syjk (wót 1914) a Bóšojce pla Grodka (wót 1919) póbył. W lětach 1924-1930 jo wón źěłał ako wucabnik na Grodkowskim realnym gymnaziumje, kótaryž teke wót lěta 1996 njaso jogo mě. W 1933 jo zastupił do SPD. Jo se wóženił w 1937 a wót 1941 jo był ako wójak w policajskim regimenśe w Drugej swětowej wójnje. W 1943 jo Heinrich Himmler pósćił wšyknym policajskim regimentam cłonkstwo w SS, stakim jo se Strittmatter awtomatiski SS-ak stał.

Gaž wójna jo se skóńcyła, Strittmatter nejpjerwjej jo źěłał ako pjakaŕ, pón ako redaktor źenika Märkische Volksstimme w Złym Komorowje. 1950 jo wózjawił swójo prědne literariske źěło Der Ochsenkutscher.  W lětach 1959-1961 jo wón był prědny  sekretaŕ Nimskego zwězka spisowaśelow. 

We Łužycy znata jo jogo  trilogija Loda (Der Laden), w kótarejž jo wón wopisał swóju dwójorěcnu domownjuPětš Janaš, »Hat mir die alte Schkrodaua am Ende behext, das Luder?«, Nowy Casnik 15.08.2012. Strittatter ale teke cesto jo wobspominał wó swójich dožywjenjach a serbskich korjenjach, na pś. we wulicowańku Sulamith Mingedö, der Doktor und die Laus pišo wón wó swójoj swajźbje; ryśarje toś togo źěła su mj. dr. jogo starki Gottfried Jurischka a starka Dorothea, jogo nan Heinrich, maś  a wujk Stefan, kótaryž jo do Ameryki wudrogował.

Strittmatterowe knigły su se pśestajali do wokoło 40 rěcow.

 Publikacije 
1950: Ochsenkutscher
1953: Eine Mauer fällt
1953: Katzgraben
1954: Tinko
1956: Paul und die Dame Daniel
1957: Der Wundertäter (1973, 1980)
1958: Katzgraben – Szenen aus dem Bauernleben Mit einem Nachspiel
1959: Die Holländerbraut
1959: Pony Pedro
1963: Ole Bienkopp
1966: Schulzenhofer Kramkalender 
1967: Die Holländerbraut – Schauspiel in fünf Akten 
1969: Ein Dienstag im Dezember 
1970: Ein Dienstag im September
1971: 3/4hundert Kleingeschichten 
1972 Die Nachtigall-Geschichten (1977, 1985)
1976: Die blaue Nachtigall oder Der Anfang von etwas 
1977: Sulamith Mingedö, der Doktor und die Laus
1977: Meine Freundin Tina Babe 1979: Die alte Hofpumpe 
1981: Selbstermunterungen
1982: Wahre Geschichten aller Ard(t) 
1983: Der Laden (1987, 1992)
1984: Ponyweihnacht 
1985: Grüner Juni 
1987: Lebenszeit 
1990: Die Lage in den Lüften 
2003: Der Weihnachtsmann in der Lumpenkiste 
1992: Flikka 
1995: Vor der Verwandlung (wudała Eva Strittmatter)
2002: Geschichten ohne Heimat 
2002: Wie der Regen mit dem See redet 
2003: Kalender ohne Anfang und Ende – Notizen aus Piestany (wudała Eva Strittmatter)
2005: Todesangst – Eine Nacht (wuběrk Helga Pankoke)
2012: Nachrichten aus meinem Leben – Aus den Tagebüchern 1954–1973 (wudała Almut Giesecke)
2014: Der Zustand meiner Welt – Aus den Tagebüchern 1974–1994 (wudała Almut Giesecke)

 Nóžki 

 Wótkaze 


 Strittmatterowe towaristwo w Bóšojcach 

Kategorija:Roź. 1912
Kategorija:Wum. 1994
Kategorija:Wósoba (Dolna Łužyca)
Kategorija:Nimc
Kategorija:Serb
Kategorija:Spisowaśel
Kategorija:Cłonk SPD
Kategorija:Muž
Kategorija:Nosaŕ Narodnego myta NDR